kardosdrur/scandi-wiki huggingface dataset:
Handelsbalance

Handelsbalancen, undertiden også betegnet nettoeksportværdien, er den del af betalingsbalancens løbende poster, der viser differencen mellem import og eksport af varer og tjenesteydelser i et land. Hvis balancen er positiv, tales om et handelsoverskud, mens en negativ handelsbalance afføder et handelsunderskud. Handelsbalancen opgøres efter udenrigshandelsstatistikken.

Afgrænsning af begreberne 

Varehandelen er den største post på betalingsbalancens løbende poster. Tjenesteydelserne er opgjort i tre delkategorier: Søtransport, rejser og øvrige tjenester.

Udviklingen i Danmark 
Danmarks handelsbalance var negativ i næsten hele perioden 1945-1986, men har været positiv de fleste år siden 1987.
Den offentliggøres ofte i nettotal.

Referencer 

Makroøkonomi
Nicolás Lapentti

Nicolás Alexander Lapentti Gómez (født 13. august 1976 i Guayaquil, Ecuador) er en ecuadoriansk tennisspiller, der blev professionel i 1995. Han har igennem sin karriere (pr. september 2008) vundet 5 single- og 3 doubletitler, og hans højeste placering på ATP's verdensrangliste er en 6. plads, som han opnåede i november 1999.

Grand Slam 
Lapenttis bedste Grand Slam resultat i singlerækkerne kom ved Wimbledon i 2002. Her nåede han frem til kvartfinalerne, hvor han dog blev besejret af den senere finalist, argentineren David Nalbandian.

Eksterne henvisninger 

 

Tennisspillere fra Ecuador
Tennisspillere ved sommer-OL 1996
Tennisspillere ved sommer-OL 2004
Tennisspillere ved sommer-OL 2008
Ford Granada (Europa)

Ford Granada var modelbetegnelsen for en stor mellemklassebil udviklet af Fords europæiske del, Ford of Europe. Modellen blev bygget i fire karrosseriversioner: 2- og 4-dørs sedan, 2-dørs coupé og 5-dørs stationcar. Modellen fandtes i tre generationer, i Storbritannien benævnt Mark I (1972-77), Mark II (1977-85) og Mark III (1985-94). Granada Mark III var dog alene det britiske navn for den nyudviklede Ford Scorpio, der i de første år blev markedsført i Storbritannien og Irland under det gamle mærke Granada.

Granada Mark I (1972-77) 

Ford havde i 1967 slået sine tyske og britiske aktiviteter sammen under selskabet Ford of Europe og arbejde hen imod at skabe fælles modeller på de to markeder. Fords store mellemklassebiler havde i Storbritannien været Ford Zephyr og i Vesttyskland Taunus P7-serien, og Ford of Europe ønskede at afløse disse modeller med en ny fælles stor mellemklassebil. Afløseren blev Ford Granada, der blev introduceret i marts 1972.

Ved introduktionen blev de billigere modeller af bilen solgt som Ford Consul, men fra 1975 blev alle modellerne solgt under mærket Granada. Ford Granada blev solgt i forskellige varianter, 2- og fire-dørs udgaver, coupé og stationcar.

De britiske udgaver af modellen blev leveret med det traditionelle britiske motorprogram (Ford Essex V4 og V6) og de tykse udgaver med Fords Taunus V4 eller Cologne V6. V4-motoren blev i 1974 afløst af række-4'eren "Pinto".

Granada Mark II (1977−85)

Granada Mark III (1985−94) 

Mark III-udgaven af Ford Granada var i virkeligheden blot en Ford Scorpio med Granada-navnet. Denne blev kun markedsført i Storbritannien og Irland, mens den i resten af Europa gik under Scorpio-navnet. Det var den første massefabrikerede europæiske Ford med ABS.

Referencer

Eksterne henvisninger 

Granada (Europa)
Biler introduceret i 1972
Biler fra 1970'erne
Biler fra 1980'erne
Biler fra 1990'erne
Store mellemklassebiler
Baghjulstrukne biler
Stationcars
Romain Jouan

Romain Jouan (født 16. juli 1985 i Landerneau, Frankrig) er en fransk tennisspiller, der blev professionel i 2007. Han har, pr. maj 2009, endnu ikke vundet nogen ATP-turneringer. Hans første Grand Slam-deltagelse var French Open i 2009.

Eksterne henvisninger 

Tennisspillere fra Frankrig
Óscar Hernández

Óscar Hernández (født 10. april 1978 i Barcelona, Spanien) er en spansk tennisspiller, der blev professionel i 1998. Han har, pr. maj 2009, vundet en enkelt ATP-doubleturnering, men har fortsat sin første singletitel til gode.

Hernández er 180 cm. høj og vejer 70 kilo.

Eksterne henvisninger 
 

Tennisspillere fra Catalonien
Servostyring

Servostyring er et system monteret i køretøjer, der har til formål at reducere de kræfter, som en kører skal bruge til at dreje rattet og dermed køretøjets hjul. Dette opnås ved at bruge ekstern krafttilførsel, ofte i form af hydraulik, undertiden med el.

Den første form for servostyring blev patenteret i USA i 1932, dog uden at opnå kommerciel gennemslagskraft. Chrysler Corporation blev den første fabrik, der anvendte servostyring, da de i 1951 indlagde systemet i Chrysler Imperial.

I nutiden har næsten alle bilmodeller servostyring, hvilket skyldes en bevægelse mod forhjulstræk, tungere motorer og bredere dæk. Uden servostyring ville bilerne være meget tunge at dreje ved lav hastighed, bl.a. ved parkering.

Kørselshjælpssystemer
Ivo Minář

Ivo Minář (født 21. maj 1984 i Prag, Tjekkoslovakiet) er en tjekkisk tennisspiller, der blev professionel i 2002. Han har, pr. maj 2009, vundet en enkelt ATP-doubleturnering, men har fortsat sin første single-titel til gode.

Minář er 177 cm. høj og vejer 65 kilo.

Eksterne henvisninger 

Tennisspillere fra Tjekkiet
Iván Navarro

Iván Navarro Pastor (født 19. oktober 1981 i Alicante, Spanien) er en spansk tennisspiller, der blev professionel i 2001. Han har, pr. maj 2009, endnu ikke vundet nogen ATP-turneringer.

Navarro er 182 cm. høj og vejer 85 kilo.

Eksterne henvisninger 

Tennisspillere fra Spanien
Personer fra Alicante
Chassis (køretøj)

Et chassis (også kaldet undervogn) er samlingen af de basale dele af et køretøj. Et chassis består af selve rammen, motoren, gearkasse, aksler, differentiale og støddæmpere.

Chassiserne er tilpasset brugen af køretøjet, således at der er forskel på et chassis til en lastbil, varevogn, personbil og en række andre specialkøretøjer.

Se også 
 Karrosseri

Køretøjsteknologi
Marc Gicquel

Marc Gicquel (født 30. marts 1977 i Tunis, Tunesien) er en fransk tennisspiller, der blev professionel i 1999. Han har (pr. september 2010) vundet tre ATP-doubleturneringer, men har fortsat sin første single-titel til gode. Hans bedste Grand Slam-resultat i singlerækkerne kom ved US Open i 2006, hvor han nåede 4. runde.

Gicquel er 187 cm høj og vejer 75 kg.

Eksterne henvisninger 

Tennisspillere fra Frankrig
Sergio Roitman

Sergio Andres Roitman (født 16. maj 1979 i Buenos Aires, Argentina) er en argentinsk tennisspiller, der blev professionel i 1996. Han har, pr. maj 2009, vundet to ATP-doubleturneringer, men har fortsat sin første single-titel til gode.

Roitman er 185 cm. høj og vejer 79 kilo.

Eksterne henvisninger 

Tennisspillere fra Argentina
Personer fra Buenos Aires
My Dying Brides medlemmer

Liste over death/doom metal-bandet My Dying Brides nuværende, tidligere og midlertidige medlemmer.

My Dying Brides nuværende medlemmer

My Dying Brides tidligere medlemmer 
Adrian Jackson (1991-2007)
Adrian Jackson (født den 12. juni 1970) var den tidligere bassist i det britiske death/doom metal-band My Dying Bride. Jackson blev medlem af bandet i 1991, hvor han fik sit debut på ep'en Symphonaire Infernus et Spera Empyrium. I 2007 flyttede Jackson til USA og var derfor nødsaget til at forlade My Dying Bride.

Bill Law (1998-1999)
Bill Law er en britisk musiker bedst kendt for hans position som tidligere trommeslager i Dominion og My Dying Bride. Tiden omkring Dominions opløsning valgte Law at slutte sig til My Dying Bride som i 1998 udgav 34.788%...Complete. Dette var det eneste album han nåede at deltage på inden han forlod bandet igen. 

Calvin Robertshaw (1990-1999)
Calvin Robertshaw var den originale guitarist i doom metal-bandet My Dying Bride sammen med Aaron Stainthorpe, Andrew Craighan og Rick Miah dannede han bandet i 1990. I 1999 forlod han bandet for at blive deres turnémanager og lod Hamish Glencross afløse ham. 

Martin Powell (1991-1998)
Martin Powell (født 19. juli 1973 i Sheffield, Yorkshire) er en britisk musiker. I 1991 sluttede Powell sig til death/doom metal-bandet My Dying Bride som violinist og keyboardspiller.

Rick Miah (1990-1997)
Rick Miah (født i 1972 i England) er en britisk musiker og den originale trommeslager for doom metal-bandet My Dying Bride. Han forlod bandet i 1997, da han led af Crohns sygdom. Trods rygter døde han ikke kort tid efter turnéen i USA.

Sarah Stanton (2002-2008)
Sarah Stanton (født den 28. juni 1978) er en britisk musiker og tidligere keyboardspiller i doom metal bandet My Dying Bride, som hun sluttede sig til i 2003. Inden bassisten Lena Abé sluttede sig til bandet i 2007, var Sarah Stanton det yngste medlem i bandet. På grund af graviditet valgte hun i 2008 at forlade bandet.

Shaun Taylor-Steels (1998-2006)
Shaun Taylor-Steels (født den 22. august 1970) er en britisk trommeslager, og er bedst kendt for hans tidligere medlemskab i de pionerende death/doom metal-bands Anathema og My Dying Bride.

My Dying Brides midlertidige musikere 
Yasmin Ahmed (1999-2002)
Yasmin Ahmed er en britisk musiker, der var med i avant garde metal-bandet Ebonylake som keyboardspiller. Ahmed var også med til at indspille keyboardpassagerne på doom metal-bandet My Dying Brides album The Dreadful Hours. Kort tid efter sendte hun en e-mail til bandet, hvori der stod hun ikke lænngere kunne deltage, og ønskede dem held og lykke med fremtiden. Ligesiden er der ingen af dem der har set hende, eller ved hvor hun er.

John Bennett (2004-2007)
John Bennett er en britisk trommeslager og medstifter af det progressive doom metal-band The Prophecy. Udover sit nuværende band har Bennett også optrådt som midlertidig trommeslager for det britiske doom metal-band My Dying Bride i to år, mens Shaun Steels kom sig over sin skade.

Jonny Maudling (1999)

Fodnoter 

Medlemmer
Lister over medlemmer af musikgrupper
Lister relateret til musik
Guillaume Rufin

Guillaume Rufin (født 26. maj 1990 i Viriat, Frankrig) er en fransk tennisspiller. Han har, pr. maj 2009, endnu ikke vundet nogen ATP-turneringer. Han deltog i sin første Grand Slam-turnering i maj 2009, da han fik et wildcard til French Open.

Eksterne henvisninger 

 Spillerinfo*

Tennisspillere fra Frankrig
Eduardo Schwank

Eduardo Schwank (født 23. april 1986 i Rosario, Argentina) er en argentinsk tennisspiller, der blev professionel i 2002. Han har, pr. maj 2009, endnu ikke vundet nogen ATP-turneringer. Hans bedste resultat i Grand Slam-sammenhæng kom ved French Open i 2008, hvor han nåede 3. runde.

Schwank er 182 cm. høj og vejer 82 kilo.

Eksterne henvisninger 

 

Tennisspillere fra Argentina
Personer fra Rosario
Deltagere ved sommer-OL 2012
Victor Crivoi

Victor Crivoi (født 25. maj 1982 i Bukarest, Rumænien) er en rumænsk tennisspiller, der blev professionel i 2002. Han har, pr. maj 2009, endnu ikke vundet nogen ATP-turneringer.

Crivoi er 185 cm. høj og vejer 75 kilo.

Eksterne henvisninger 

Tennisspillere fra Rumænien
Bevisbyrde

Bevisbyrde eller pligt til at føre bevis (latin: onus probandi) betegner den forpligtelse, som den anklagende part i en retssag har til at fremskaffe bevis om sagens forhold. Kan vedkommende ikke det, kan den sagsøgte ikke dømmes.

I en civil retssag har sagsøgeren i udgangspunktet bevisbyrden, mens det i en straffesag er anklagemyndigheden, der må løfte bevisbyrden. Den, der ikke har bevisbyrden, er uskyldig til det modsatte er bevist og behøver således ikke at fremskaffe noget bevis for at støtte sin påstand; dog undtaget sager, hvor der er omvendt bevisbyrde.

Se også
 Omvendt bevisbyrde
 Delt bevisbyrde
 Bevisførelsesbyrde

Jura
Retsvidenskab
Retsvæsen
Juridiske begreber
American Airlines Arena

American Airlines Arena er en sportsarena i Miami i Florida, USA, der er hjemmebane for NBA-holdet Miami Heat. Arenaen har plads til ca. 20.000 tilskuere, og blev indviet den 31. december 1999.

Eksterne henvisninger 

 American Airlines Arena – Officiel hjemmeside

Arenaer i NBA
Miami
Simon Greul

Simon Greul (født 13. april 1981 i Stuttgart, Vesttyskland) er en tysk tennisspiller, der blev professionel i 2000. Han har (pr. september 2010) endnu ikke vundet nogen ATP-turneringer.

Greul er 185 cm. høj og vejer 80 kilo.

Eksterne henvisninger 

Tennisspillere fra Tyskland
Personer fra Stuttgart
Uskyldsformodning

Uskyldsformodning, ofte også omtalt som uskyldig til det modsatte er bevist, er den antagelse, at en sigtet i en straffesag er uskyldig indtil anklageren har løftet bevisbyrden.

Formodningen om uskyld gælder i alle retssamfund og dermed i størstedelen af verdens lande. Den nævnes både i FN's Verdenserklæring om Menneskerettighederne og EU's Charter om Grundlæggende Rettigheder, men Danmarks straffelov og USA's forfatning ikke nævner den direkte. Den kan dog udledes af en række tillæg til forfatningen.

Yderligere fremgår det af Den Europæiske Menneskerettigheds Konvention (EMRK) Artikel 6, stk. 2.

Jura
Retsvæsen
Cowboys Stadium

Cowboys Stadium er et stadion i Arlington i Texas, USA, der er hjemmebane for NFL-klubben Dallas Cowboys. Stadionet har plads til 80.000 tilskuere. Det blev indviet 6. juni 2009, hvor det erstattede Cowboys gamle hjemmebane Texas Stadium.

Eksterne henvisninger 
 Stadioninfo 

Stadioner i NFL
Sport i Dallas
Fodboldstadioner i USA
Bobby Reynolds

Bobby Reynolds (født 17. juli 1982 i Cape Rod, Massachusetts USA) er en amerikansk tennisspiller, der blev professionel i 2003. Han har, pr. maj 2009, vundet en enkelt ATP-doubleturnering, men har fortsat sin første single-titel til gode.

Reynolds er 183 cm. høj og vejer 77 kilo.

Eksterne henvisninger 

Tennisspillere fra USA
Personer fra Massachusetts
Leonardo Mayer

Leonardo Mayer (født 15. maj 1987 i Buenos Aires, Argentina) er en argentinsk tennisspiller, der blev professionel i 2003. Han har, pr. maj 2009, endnu ikke vundet nogen ATP-turneringer.

Mayer er 187 cm. høj og vejer 83 kilo.

Eksterne henvisninger 

Tennisspillere fra Argentina
Personer fra Buenos Aires
Knud Christensen (LO-formand)

Knud Christensen (1. april 1927 – 25. juni 1995) var en dansk fagforeningsleder, der var formand for LO fra 1982 til 1987.

Christensen, der var uddannet blikkenslager, begyndte sin fagpolitiske karriere som afdelingsformand i 1954, da han blev formand for Blik- og Rørarbejderforbundet i Aalborg. Han blev i 1959 sekretær i forbundet og kom i 1964 til LO, også som sekretær. Han blev i 1974 næstformand for organisationen. I 1982 blev han formand. 

Under hans ledelse gennemførtes en decentralisering af LO. Christensen gav som formand for bestyrelsen i A-pressen flagskibet Dagbladet Aktuelt øget redaktionel frihed og satte Jørgen Flindt Pedersen og Erik Stephensen i spidsen for at redde avisen, ligesom han var med til at etablere A-pressens netværk af lokale radio- og tv-stationer. Det gav ham tilnavnet 'Bingo-Knud', fordi stationerne ofte sendte bingoudsendelser. Det var også under Knud Christensens formandstid, at Poul Nyrup Rasmussen blev ansat som LO's cheføkonom.

Knud Christensen måtte gå af som formand i 1987 efter en blodprop. 

Formænd for Landsorganisationen i Danmark
Socialdemokrater fra Danmark
Personer i Kraks Blå Bog (afdøde)
Hans Jørgen Jensen

Hans Jørgen Jensen referer til flere personer:
 Hans Jørgen Jensen (cellist) – dansk cellist
 Hans Jørgen Jensen (journalist) (1931-2019) – dansk journalist og tidl. generaldirektør
 Hans Jørgen Jensen (politiker) (1929-2007) – dansk folketingsmedlem og fagforeningsformand
Thiago Alves

Thiago Alves (født 22. maj 1982 i São José do Rio Preto, Brasilien) er en brasiliansk tennisspiller, der blev professionel i år 2000. Han har, pr. maj 2009, endnu ikke vundet nogen ATP-turneringer.

Alves er 177 cm. høj og vejer 75 kilo.

Eksterne henvisninger 

Tennisspillere fra Brasilien
Hans Jørgen Jensen (politiker)

Hans Jørgen Jensen (26. marts 1929 i Gl. Holte – 8. januar 2007) var en dansk fagforeningsleder og politiker, der repræsenterede Socialdemokratiet i Folketinget 1977-1984 og 1987-1994.

Jensen var uddannet kommis i Brugsen i Trørød. Han blev sygekassefunktionær i 1951 og blev i 1966 forretningsfører for Sygekassefunktionærernes Fagforening. Han blev i 1970 sekretær i Dansk Funktionærforbund, og var formand for forbundet fra 1977 til 1992. Efter sin pensionering var han formand for LO's Faglige Seniorer.

Sit engagement i Socialdemokratiet begyndte han som formand for DSU i Søllerød. Han blev valgt til kommunalbestyrelsen i Søllerød Kommune for Socialdemokratiet i 1966 og sad her til 1970. I 1977 blev han valgt til Folketinget. Ved valget i 1984 røg han ud efter en fintælling, men blev valgt ind igen i 1987 og sad frem til 1994. Han var bl.a. formand for Arbejdsmarkedsudvalget.

Hans Jørgen Jensen var afholdsmand og var en overgang også medlem af Alkoholpolitisk Kontaktudvalg .

Eksterne henvisninger 
 

Fagforeningsfolk fra Danmark
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra Socialdemokraterne
Kommunalbestyrelsesmedlemmer fra Socialdemokraterne
Jérémy Chardy

Jérémy Chardy (født 12. februar 1987 i Pau, Frankrig) er en fransk tennisspiller, der blev professionel i 2006. Han har (pr. september 2010) vundet én ATP-singleturnering. Hans bedste præstation i Grand Slam-sammenhæng er en plads i 4. runde ved French Open i 2008.

Chardy er 187 cm høj og vejer 75 kg.

Eksterne henvisninger 
 

Tennisspillere fra Frankrig
Personer fra Pau
Tennisspillere ved sommer-OL 2020
Laurent Recouderc

Laurent Recouderc (født 10. juli 1984 i Toulouse, Frankrig) er en fransk tennisspiller. Han har, pr. maj 2009, endnu ikke vundet nogen ATP-turneringer, men vandt mange titler på ungdomsniveau.

Recouderc er 178 cm. høj og vejer 76 kilo.

Eksterne henvisninger 

Tennisspillere fra Frankrig
Robby Ginepri

Robby Ginepri (født 7. oktober 1982 i Fort Lauderdale, Florida, USA) er en amerikansk tennisspiller, der blev professionel i 2001. Han har (pr. september 2010) vundet tre ATP-turneringer, der blev sikret i henholdsvis 2003, 2005 og 2009. Hans højeste verdensrangliste-placering er en 15-plads, der blev opnået i december 2005.

Ginepris bedste præstation i Grand Slam-sammenhæng er en plads i semifinalen i US Open i 2005. Her måtte han dog se sig besejret af landsmanden Andre Agassi.

Ginepri er 182 cm. høj og vejer 80 kilo.

Eksterne henvisninger 

 

Tennisspillere fra USA
Personer fra Florida
Deltagere for USA ved sommer-OL 2008
Pablo Andújar

Pablo Andújar (født 23. januar 1986 i Cuenca, Spanien) er en spansk professionel tennisspiller. Han har, pr. maj 2009, endnu ikke vundet nogen ATP-turnering.

Andújar er 181 cm høj og vejer 76 kg.

Eksterne henvisninger 

Tennisspillere fra Spanien
Tennisspillere ved sommer-OL 2020
Björkvin

Björkvin er et dansk tøjmærke, der blev lanceret i 2006. Mærket ejes, produceres og distribueres af RTG Holdning. 

Björkvin blev grundlagt af Rolf Björkvin og Tue Deleuran efter modemessen CPH Vision Tradeshow i 2005. De to var skuffede over udvalget på messen og besluttede derfor at etablere deres eget tøjmærke. Hurtigt blev der indgået aftale om leverancer til Holland og Italien, ligesom også butikker fra Japan og Sverige ville købe tøjet. I dag sælges Björkvin-tøjet i 16 lande, primært i Europa.¨

Eksterne henvisninger
 Björkvins officielle hjemmeside 

Etableret i 2006
Tøjmærker
José Acasuso

José Javier Acasuso (født 20. oktober 1982 i Posadas, Argentina) er en argentinsk tennisspiller, der blev professionel i 1999. Han har igennem sin karriere (pr. maj 2009) vundet 3 single- og 5 doubletitler, og hans højeste placering på ATP's verdensrangliste er en 20. plads, som han opnåede i august 2006.

Grand Slam 
Acasusos bedste Grand Slam resultat i singlerækkerne kom ved French Open i 2005. Her nåede han frem til 4. runde, hvor han dog blev besejret af landsmanden Mariano Puerta.

Eksterne henvisninger 

Tennisspillere fra Argentina
Santiago Ventura

Santiago Ventura Bertomeu (født 5. januar 1980 i Castellón, Spanien) er en spansk tennisspiller, der blev professionel i 2001. Han har, pr. maj 2009, vundet fire ATP-turneringer, fordelt med én single- og tre doubletitler. Hans enlige singletitel blev vundet i maj 2004 i en turnering i Marokko, hvor han i finalen besejrede slovakken Dominik Hrbatý.

Ventura er 182 cm. høj og vejer 78 kilo.

Eksterne henvisninger 

Tennisspillere fra Spanien
Alberto Martín

Alberto Martín Magret (født 20. august 1978 i Barcelona, Spanien) er en spansk tennisspiller, der blev professionel i 1995. Han har igennem sin karriere (pr. september 2008) vundet 3 single- og 3 doubletitler, og hans højeste placering på ATP's verdensrangliste er en 34. plads, som han opnåede i juni 2001.

Grand Slam 
Martíns bedste Grand Slam resultat i singlerækkerne kom ved French Open i 2006. Her nåede han frem til 4. runde, efter blandt andet at have besejret amerikaneren Andy Roddick og Lleyton Hewitt fra Australien.

Eksterne henvisninger 

Tennisspillere fra Catalonien
Tiger of Sweden

Tiger of Sweden er et svensk tøjmærke.

Mærket, der oprindeligt blot hed Tiger, blev grundlagt af Markus Schwarmann og Hjalmar Nordström i Uddevalla i 1903. Gennem mange år bestod det blot af bukser med klassisk snit, og man henvendte sig primært til ældre mænd. I løbet af 1990'erne begyndte virksomheden at producere jakkesæt, der appellerede til de unge og trendy byboere. 

I dag inkluderer kollektionerne tøj, sko og briller, og Tiger of Sweden markedsføres både i Europa og Canada. Siden 2003 har Tiger of Sweden været ejet 100% af danske IC Companys.

Eksterne henvisninger 
 Tiger of Swedens offcielle hjemmeside
 Tiger of Swedens facebook

Etableret i 1903
Tøjmærker
Beklædningsvirksomheder fra Sverige
Kultorvet

Kultorvet er et torv i Indre By, København, som skiller gågaderne Købmagergade og Frederiksborggade.

Navnet var oprindeligt Ny Nørre Torv over for Rundetaarn. Det mere mundrette, nuværende navn refererer til, at tørvebønderne og kulsvierne fra Frederiksborg Amt solgte deres brændsel på torvet, hvilket de tidligere havde gjort i gaderne omkring Nørreport. 

Kultorvet blev anlagt efter Københavns brand i 1728 og var oprindeligt noget mindre end nu. Flere bygninger er siden nedrevet, hvilket har givet mere luft. Det gav desuden plads til Biblioteksgården på torvets østside. Bygningen husede frem til 1993 Københavns Hovedbibliotek og anvendes i dag af handelsskolen Niels Brock.

Danmarks første afholdscafé blev i 1847 åbnet på Kultorvet. En af torvets ældste og stadig eksisterende butikker er Slagteren ved Kultorvet, der blev etableret i 1888.

Torvet er sammen med Købmagergade senest renoveret i 2012.

Referencer

Kilder og eksterne henvisninger

 Selskabet for Københavns Historie om Kultorvet 

Gader i Indre By (København)
Torve og pladser i København